Contrazt – «Heaven»
– Norges største bygdefest? 
Da er det dårligere stelt i danseband-Norge enn jeg trodde… 
Solør-bandet smiler som levende Colgate-reklamer og har utvidet med ditto blide blåsere, men tror vi på det? 
Skal du skape Norges største bygdefest, må man by på noe mer – en ekstradimensjon - enn det man hver helg serverer på diverse bygdelokaler rundt om i rurale Norge. 
Ordet programmessig får en dypere mening etter denne opptredenen. 
Låten er ok, showet er ok, helheten er ok. 
Sagt med andre ord; et skuldertrekk. 
